cyanic-selkie/wikianc huggingface dataset:
Tor Ragnar Gerholm
Samfunnsdebatt
Gerholm engasjert seg etter tiden i Argentina som aktiv motstander mot svenske kjernevåpen. Han ble benyttet som ekspert i energi- og klimaspørsmål. Han var kjernekrafttilhenger og hadde også en egen oppfatning i klimadebatten. Han var samfunnsdebattant og mye brukt foreleser med idéhistorisk perspektiv.
Verdensarven i Spania
Verdensarven i Spania omfatter kultur- og naturminnesmerker som er ført opp på UNESCOs liste over verdens kultur- og naturarvsteder («Verdensarven») er en liste over natur- og kultursteder som har særlig betydning for menneskeheten. UNESCO fører listen, som stiller krav om at verdensarvområder skal vernes. UNESCOs liste over verdensarv er den mest utbredte miljøvernavtalen i verden.
Nedenstående liste tar for seg verdensarvsteder i Spania. Årstallene angir når stedet ble opptatt på listen.
Empirekvartalet
Empirekvartalet var en bebyggelse i empire-stil som lå i kvartalet avgrenset av Akersgata, Apotekergata, Grubbegata og Hospitalsgata i Oslo, på deler av de tomtene hvor Regjeringskvartalet ble oppført. Bebyggelsen besto av fire bygninger, hvorav Militærhospitalet var oppført i laftet tømmer utvendig kledd med panel. De øvrige bygningene var oppført i mur. Bebyggelsen ble oppført i første halvdel av 1800-tallet. Murbebyggelsen ble tegnet av arkitekt Christian H. Grosch og tømmerbygningen av arkitekt og byggmester Johan Raphael Pousette.
Tømmerbygningen ble opprinnelig oppført som et militærhospital (derav navnet) i 1807 da det var så mange syke og sårede soldater på Akershus festning at dette ble et sikkerhetsproblem. I tillegg raste Napoleonskrigene i Europa, og man ville være forberedt på at behovet kunne øke ytterligere.
Som følge av uavhengigheten i 1814, hadde Norge som ny stat behov for å få et eget Rikshospital, og alle bygningene i kvartalet ble ominnredet til dette formålet. Ved denne anledningen fikk tømmerbygningen utvendig panel. Nasjonens nye rikshospital åpnet i 1826 og holdt til her fram til 1883, da det flyttet inn i nye bygninger i Pilestredet. Deretter huset kvartalet offentlige kontorer, både for departementer og politi/påtalemyndighet.
Murbygningene ble revet mellom 1954 og 1962, blant annet for å gi plass til høyblokka i Regjeringskvartalet, til tross for sterke protester fra antikvariske myndigheter. I 1962 ble Militærhospitalet revet for å gi plass til Y-blokka. Materialene fra Militærhospitalet ble merket og lagret på Norsk Folkemuseum, og bygningen ble i 1983 gjenoppført på Grev Wedels plass i Oslo.
Bygningen disponeres i dag av Selskabet for Oslo Byes Vel, og huser foruten denne foreningen også Norsk kulturråd.
Kisko
Kisko er en tidligere kommune i det finske landskapet Egentliga Finland. 1. januar 2009 ble den slått sammen med Salo kommune.
Andorras historie
Andorras historie er lite dokumentert, og mye av historien er ukjent. På grunn av Andorras geografiske beliggenhet har landet vært svært isolert fra omverdenen, med lite kontakt med andre land enn Spania og Frankrike. Det er først i moderne tid at Andorra, takket være turisme og telekommunikasjon, har fått en posisjon og en åpnere historie i det moderne Europa.
Forhistorisk tid
Det har bodd mennesker i Andorras daler i tusenvis av år. Arkeologer har oppdaget redskaper og gjenstander (potter, primitive smykker etc.) datert helt tilbake til neolittisk tid (mellom ca. fire tusen og åtte tusen år siden). Redskaper fra bronsealderen (ca. fire tusen år siden) har blitt funnet i nærheten av landsbyene Cedre og La Serra d'Enclar.
Det spekuleres i om innbyggerne av Andorra hadde kontakt med eller var relatert til baskerne som bodde i Nord-Spania, og om navnet Andorra er av baskisk opprinnelse. Andre før-romerske innbyggere, inkludert nomadestammer fra kelterne, Ibere og en liten stamme kalt Andosienere ble nevnt av Polybios i hans beskrivelse av punerkrigene.
Staten Andorra blir dannet
Staten Andorra ble uten tvil dannet under maurernes invasjon av Spania. Landet er den siste selvstendige staten av Marca Hispanica (Det spanske land), et «belte» av småstater som ble opprettet av Karl den store for å holde islamske maurere borte fra det kristne Frankrike, og nevnes første gang i et av Karl den stores dokumenter fra 805. Det fortelles at Karl den store bevilget Andorra selvstendighet for deres innsats i kampen mot maurerne. I 819 utnevnte Karl den stores barnebarn, Karl II, Greven av Urgel som overhode i landet og ga dermed herredømmet fra Frankrike til en spansk greve. En etterfølger av ham ga landet videre til Urgel bispedømme, ledet av biskopen av Urgel.
Andorra har to ganger vært sammenslått med Aragón, i 1396 og 1512.
Delt styre
En biskop på 1000-tallet valgte, grunnet trusler fra nabofyrster, å plassere området inn under beskyttelse av fyrsten av Caboet, en katalansk adelsmann. Senere ble greven av Foix gjennom ekteskap arving av grevskapet Caboet, og det oppsto en konflikt mellom denne og den katalanske biskopen om herredømmet over Andorra. I 1278 ble konflikten løst gjennom undertegnelse av en paréagekontrakt, en overenskomst om dobbelstyre. Kontrakten definerte den lille staten politisk og territorialt. De grenser som ble satt gjelder fortsatt.
Grevetittelen ble senere overført til kongene av Navarra og under kong Henrik IV av Frankrike ble makten over Andorra delt gjennom et edikt i 1607 mellom det franske overhodet og biskopen av Urgel, noe som førte til at begge parter kom til å bære en tittel som prins. Under den franske revolusjon ble dette fellesstyret avviklet, men ordningen ble gjeninnført under Napoléon Bonaparte. Befolkningen i Andorra betaler den dag i dag en symbolsk skatt til sine to regenter som ble bestemt i 1278, questia består av fyre kjøttskinker, førtito brød og noe vin.
I perioden 1812–1813 slo Det franske keiserdømmet sammen Catalonia og noen andre stater de hersket over, og delte området inn i fire. Andorra ble også en del av denne sammenslåingen, og ble en del av distriktet Puigcerdà.
Kong Boris I av Andorra
I 1933 okkuperte Frankrike Andorra som et resultat av uro og opptøyer før et valg. 12. juli 1934 erklærte en eventyrer ved navn Boris Skossyreff seg selv som Boris I, ekte prins av Andorra, og erklærte samtidig krig mot biskopen av Urgel. Han ble arrestert av spanske myndigheter 20. juli og til slutt utvist fra Spania. Fra 1936 til 1940 ble en fransk garnison plassert i Andorra for å hindre at den spanske borgerkrigen spredte seg dit.
Det moderne Andorra
Under andre verdenskrig forholdt Andorra seg nøytralt og var en viktig smuglerrute mellom Vichy-regimet i Frankrike og Spania.
1543 Bourgeois
1543 Bourgeois er en hovedbelteasteroide. Den ble oppdaget 21. september 1941 av Eugène Joseph Delporte ved Observatoire Royal de Belgique i Uccle.
Furcula
Furcula er en slekt av sommerfugler som tilhører gruppen gaffelstjerter i familien tannspinnere (Notodontidae). De er hvite sommerfugler med et mer eller mindre tydelig, grått tverrbånd på forvingene, og skiller seg ellers fra slekten Cerura på at de er mindre. Larvene er grønne på oversiden, brune på ryggen, med en spiss pukkel på ryggen av tredje kroppsledd oget gaffelformet vedheng bakerst. De lever stort sett på busker og trær i pilefamilien (Salicaceae).
Jatiluhur-demningen
Jatiluhur-demningen, også kjent under navnet Juanda-demningen, er en demning med et vannkraftverk på elva Citarum (Tarum), på den vestlige delen av øya Java i Indonesia. Anlegget ligger nesten rett nord (nordvest) for Bandung nedstrøms i samme elva, om lag 80 km sørøst for Jakarta. Det har et totalt installert vannkraftpotensial på 150 MW. Årsproduksjonen er 0,79 TWh årlig til Jararta-området, og skaper irrigasjon og flomkontroll for landbruksområdene øst for hovedstaden.
Reservoaret er på ca. 70 km² og 3 430 mill m³ volum. Demningen er 107 meter høy og 1 200 meter lang, og er en steinfyllingsdam. Anlegget ble bygd på 1950-tallet.
Allmenngjøring
Formålet med allmenngjøring er å hindre at arbeidstakere utfører arbeid på vilkår som er påviselig dårligere enn hva som er fastsatt i landsomfattende tariffavtaler for vedkommende fag eller bransje, eller det som ellers er normalt for vedkommende sted og yrke.
Tea Party
Tea Party kan være:
Allmenngjøring
For at allmenngjøring skal bli gjennomført, må det kunne dokumenteres at utenlandske arbeidstakere har – eller kommer til å få – dårligere lønn eller arbeidsforhold enn sine norske kolleger. Per 2015 er åtte bransjeområder allmenngjort: bygg, skips- og verftsindustri, jordbruk og gartneri, renhold, fiskeindustri, elektrofagene (unntatt offshore), godstransport på vei og turbussjåfører.
460 Scania
460 Scania er en hovedbelteasteroide. Den ble oppdaga den 22. oktober 1900 av Max Wolf fra Landessternwarte Heidelberg-Königstuhl i Heidelberg. Navnet er latin for Skåne.
Koskis kommune
Koskis (finsk: Koski Tl) er en finsk kommune i landskapet Egentliga Finland. Kommunen har cirka 2 500 innbyggere og et areal på 192,43 km² hvorav 0,96 km² er vann. Koskis er en finskspråklig kommune som grenser til kommunene Somero, Salo, S:t Mårtens, Loimaa og på ett punkt Ypäjä.
Stephen Ambrose
Stephen Edward Ambrose (født 10. januar 1936, død 13. oktober 2002) var en amerikansk historiker og forfatter som skrev blant annet biografier om presidentene Dwight D. Eisenhower og Richard Nixon.
Finn Hødnebø
Hødnebø var bl.a. norsk redaktør av Kulturhistorisk leksikon for nordisk middelalder fra vikingetid til reformasjonen som kom ut med 22 bind i perioden 1956-1978. Han var ordbokredaktør og leder for Gammelnorsk ordbokverk og skrev et supplementsbind, som fortsatt er et standardverk, til Johan Fritzners Ordbog over det gamle norske Sprog. Han utga også gamle norske tekster og diplom fra middelalderen og spilte en viktig rolle i forbindelse med utgivelsen og oversettelse av de gamle norske kongesagaene.
Hødnebø ble valgt inn i Det Norske Videnskaps-Akademi i 1979 og mottok Kongens fortjenstmedalje i gull i 1993.
Ninive
Ninive (arabisk: نينوى) er en ruinby i dagens Irak. Byen var en av de viktigste i oldtidens Midtøsten og var ved flere anledninger hovedstad i Assyria. Byen lå ved floden Tigris.
Tariffnemnda
Tariffnemnda er et norsk statlig organ som fatter vedtak i krav om allmenngjøring av tariffavtaler. Nemnda ble opprettet ved lov av 4. juni 1993 nr. 58 om allmenngjøring av tariffavtaler m.v. og er underlagt Arbeidsdepartementet.
Ninive
Sammenfatning
Plassen der den lå er i dag et viktig historisk og arkeologisk sted ved Tigris. Byens ruiner befinner seg hovedsakelig på to høyder kalt Kuyundjik og Nebi Yunus. På den andre siden av elven ligger den nåværende byen Mosul i Irak.
Tariffnemnda
Tariffnemnda består av en leder og fire andre faste medlemmer med varamedlemmer. Ett av medlemmene skal representere arbeidstakerinteresser, og ett arbeidsgiverinteresser.
I tillegg oppnevner departementet for den enkelte sak ett medlem fra den organisasjonen som fremmer krav overfor nemnda og ett medlem fra dennes tariffmotpart, såfremt ikke begge partene er blant de faste medlemmene.
Ninive
Sammenfatning
Byen omtales på et tidlig tidspunkt (ca. 1800 f. Kr) som en by med et viktig tilbedelsessted for Ishtar. Den spilte mindre rolle i en lang periode, men de assyriske kongene i de senere perioder begynte å bygge den ut. Sankerib gjorde den til hovedstad omkring 700 f.Kr. Byen ble til sist totalt rasert da kongene Nabopolassar av Babylonia og Kyaxares av Media erobret området på slutten av 600-tallet f.Kr. Ninive så vel som flere andre assyriske byer ble totalt lagt i ruiner.
Byen må i sin storhetstid ha vært en av de største og mest imponerende i området; den hadde over 100.000 innbyggere. Murens omkrets var på ca. 12 km. Byen hadde store palasser og templer som var noen av de største og prektigste byggverk på den tiden. Bygningene hadde store saler med statuer og relieffer og innskrifter som beskrev kongenes gjerninger.
Forhistorie
Området var bebodd allerede i Hassuna- og Halaftiden. De tidligeste rester er konsentrert rundt utløpet til elven Khosrs (også kalt Chusur) i Tigris. Andre bosettingsrester stammer fra Uruk- og Ninive-5-tiden. I den sene Uruk-tid var byen allerede av betraktelig utstrekning,; den italienske arkeolog Paolo Matthiae antar at hele den derliggende tell på 40 hektar var bebodd. Bare en del av Ishtar-tempelet er utgravd. Fra Akkad-tiden har man funnet spor av de første bymurene.
Gammelassyrisk tid
Šamši-Adad I roser seg selv for ha renovert Emenue-kapellet og Ekitškuga-zikkuraten, som var sentrum i Emašmaš (assyrisk Emešnešs), det sentrale Ištar-tempelet. Da skal han ha funnet grunnleggelseteksten fra Maništušu, sønn av Sargon av Akkad. Byggverkene turde ifølge denne ha stammet fra tiden rundt 2300 før Kristus.
Etter det gammetbabylonske rikes tid ble Hammurabi av Babylon beskytter av Ištartempelet, som det fremgår av innledningen på hans lovstele.
Mellomassyrisk tid
Omfattende renoveringsarbeider fant sted i mellomassyrisk tid. Hovedstad var da fortsatt Assur. Mutakkil-Nusku lot ifølge en innskrift av Tiglat-Pileser I restaurere «De fire verdensområders palass». På postpostene var det bilder av ville fjelldyr og sjødyr, blant annet bilde av en sjøhest, som kongen selv hadde felt. Dørene var av gran, og beslått med bronse. Aššur-rēša-iši begynte byggingen av palasset; sønnen Tiglat-Pileser II fullførte den. Murene var kledt med glaserte teglstein i farger av obsidian, lapis lazuli og alabast. Det dreier seg kanske om nedre bys bit kutalli. Tiglat-Pileser III lot bymurene rundt Ninive og enkelte Emašmaš-bygninger oppbygges på nytt. Murene ble forsterket med en kledning av kalksteinsplater.
Han bygget også en kanal som sørget for vanning av palasshavene med vann fra Chusur. De lå formodentlig under Tell Kujunjik. Bygningsinnskriftene fra Tiglat-Pileser III nevner også byggverker av Šamši-Adad, Assur-uballit I og Salmanassar I.
Også Assur-bel-kala bygget et palass i Ninive, noe en innskrift på den berømte kalksteinsstatuen av Ištar forteller. Statuen (94 cm) befinneer seg nå i British Museum.
Nyassyrisk tid
En stor administrativ og religiøs oppblomstring opplevde Ninive mellom 704 til 681 f.Kr. under Sanherib, som hovedstad for det nyassyriske rike. Assurbanipal (669 til 626 f.K.) utvidet byen og gjorde den til midtpunktet i sitt rike. Sanherib lot bygge en 80 kilometer lang kanal, for å forsyne byen med vann, og bygget også en vanndemning. Inne i byen, som var omgitt av en dobbel mur med forsvarstårn, ble det bygd praktfulle palasser rikt smykket med relieffer. Det var for det meste relieffer med kamp-, jakt- eller kultscener, mens religiøse avbildninger er sjeldnere.
Fangne fiendtlige konger ble stilt til skue ved Ninives byport.
Fra denne epoken stammer Ashurbanipals bibliotek, funnet under utgravningene i moderne tid, som inneholdt en samling brente leirtavler med kileskrift. Tavlene er kopier av tusentalls gamle babylonske leirtavler som kong Ashurbanipal lot kopiere. De ble oppbevart - antagelig hyller langs veggene - i to saler i hans palass. Hver tavle har en underskrift som angir dens eier ogiblant var originalen var hentet fra. Hele serier forekommer, og også flere tavler som tilhører samme verk. Tavlene er da nummerert, og sist på hver tavle står den første linjen på neste tavle. Det som er overlevd av dette bibliotek oppbevares nå i British Museum, og utgjør en viktig kunnskapskilde om både babylonernes og assyrernes indre verden.
Blant verkene i biblioteket var syndflodsfortellingen og den babylonske skapelsesberetningen, som ligger svært nær den hebraiske som står i Det gamle testamente. Det fantes også en mengde rent religiøs litteratur som ritualforskrifter, besvergelser, bønner, lovsanger og botspalmer. Andre verk handler om astronomi, astrologi, medisin, litteratur og språk.
Ninive i Bibelen
Ninive nevnes en rekke ganger i Det gamle testamente. I 1. Mosebok oppgis Nimrod, et barnebarn av Noa, som byggherre av byen:
I 2. Kongebok fortelles det at Sanherib bodde her.
Det fortelles om Ninive i Jonas bok i Det gamle testamente. Gud kaller Jona til profet for byen og gir ham i oppdrag å begi seg dit for å profetere for folket at Gud kommer til å la byen gå under dersom ikke folket bedrer seg. Innbyggerne i Ninive lytter til Jonas ord, og kongen (trolig Adad-nirari III) utlyser en faste, angrer det onde man har gjort og tilber Gud. På grunn av Ninives anger lar Gud byen forbli.
Men angeren var tydeligvis ikke dyp nok til å forandre folkets hjerter. Derfor kaller Gud Nahum til å profetere byens undergang en andre gang (cirka 200 år senere). Denne gang ble byen og dermed stormakten Assyria ødelagt (615 f.Kr.). Hans profeti gjenfinnes også i Bibelen i profetboken Nahum.
Ninive nevnes også i Det nye testamente -i Matt. 12,41 nevner Jesus Ninive.
Utgravningene av Ninive
Mellom 1808 og 1820 var Claudius James Rich, resident for East India Company i Bagdad, fire ganger i Mosul. Under besøkene undersøkte han særlig Kuyunjik-haugen, som han var den første til å gi en utførlig beskrivelse og planskisse av. Dette arbeidet ble viktig for senere arkeologer.
I 1842 ble Ninive gjenoppdaget av Paul-Émile Botta, og noe utgravd. Men ettersom han etter tre måneders arbeid ikke hadde avdekket noe som i hans øyne kunne være lovende, vendte han sin interesse mot Khorsabad. De første britiske utgravninger av Tell Kujundjik fulgte årene 1845–1855, ledet av Austen Henry Layard og så av C. Rassam. Da oppdaget man rnkelte nyassyriske templer og palassbygninger.
Senere på av 1800-tallet ble kileskrifttavler med beskrivelse Syndfloden (Fragmenter av Gilgamesj-eposet) oppdaget og dechiffrert av George Smith. Dette vakte stor oppmerksomhet. Dermed skjøt utgravningsviljen ny kraft. Det oppstod en sann jakt på kileskrifttavler («tablet hunt»), som også C. Rassams bror Hormuzd Rassam ble med på. Leirrtavlefunnene stammet for det meste fra Assurbanipalas bibliotek.
Tidlig på 1900-tallet fortsatte utgravningene under briten Reginald Campbell Thompson. Årene 1931–32 foretok R. C. Thompson og Max Mallowan et dybdesnitt som nådde ned til sjiktene tilhørende Ninive 1 erreichte (nå kalt Hassuna-tiden). Her er sjiktene:
Under de to verdenskriger ble den strategisk vel plasserte Tell Kujunjik benyttet som basisleir både for osmanerne og britene. Men skadene på oldtidsrestene var ikke så store som man hadde fryktet. Faktisk ble mer arkeologisk skade forvoldt under Thompsons utgravninger. Da ble det tildels slurvet med tegninger og dokumentasjon. Etter annen verdenskrig var det lenge stille rundt Ninive. Men i 1965 begynte de irakiske oldtidsmyndigheter å restaurere palasser og templer, og foretok noen flere redningsutgravninger. Store felter ble nå avdekket på nytt, og relieffene ble beskyttet med byggingen av tak. Regjeringen erklærte hele området innenfor bymurene som arkeologisk park, og ila strengt byggeforbud.
De så langt (2014) siste utgravninger ble gjennomført mellom 1987 og utbruddet av Annen Gulfkrig. De ble utført av et amerikansk team ledet av David Stronach. Den irakiske antikvitetsforvaltning har restaurert deler av bymuren og to av byportene, delvis med støtte fra den amerikanske hær.
Unlimited
Unlimited er et studioalbum fra det norske thrash metal bandet Susperia.
Vendehalser
Vendehalser (Jynx) er eneste slekt i underfamilien Jynginae, som er én av tre underfamilier i spettefamilien (Picidae). Slekten inkluderer kun to arter. Begge er standfugler og utbredt i Eurasia og Afrika. Én av artene hekker i Norge.
Inndeling
Inndelingen følger Taxonomy in Flux og er i henhold til Boyd (2017). Boyd regner med 237 arter fordelt i tre underfamilier, sju tribus og 38 slekter. Det hersker imidlertid uenighet om denne inndelingen. HBW Alive regner med 254 arter i 33 slekter. Andre autoriteter kan ha lignende forskjeller i inndelingen. Norske navn på artene følger Norsk navnekomité for fugl og er i henhold til Syvertsen et al. (2008). Beskrivelser i parentes er ikke offisielle navn. Alle arter har nødvendigvis ikke fått norsk navn.
Savissivik
Savissivik (tidligere stavet Savigsivik, også kalt Havighivik er ei bygd i Avannaata kommune, helt nordvest på Grønland. Bygda hadde 60 innbyggere i 2018.
Det grønlandske navnet Savissivik betyr «stedet med meteoritt-jern» (savik = jern/kniv), og viser til de mange meteorittene som er funnet her i området. Den tyngste ble funnet i 1968 og er 20 tonn tung. Denne ligger på Geologisk Museum i Danmark. Eksempler på meteoritter kan ses i museet Avanersuup Katersugaasivia (Thule Museum) og i Qaanaaq museum.
I likhet med mange andre bygder på Grønland går folketallet nedover. I 1998 bodde det 110 innbyggere her.
Bygda ligger ca. 11 mil sør for Qaanaaq i den nordvestlige delen av Melvillebukten. Melvillebukten har et rikt dyreliv og er nasjonalpark deler av året. På fjellet bak bygda er det en stor bestand av alkekonger, som også er en lokal delikatesse.
Skolen i bygda heter Atuarfik Savissivik, og ble utvidet i 1988–1989 med bl.a. folkebibliotek.
Isak Grimholm
Isak Grimholm (født 25. mars 1985 i Örnsköldsvik) er en svensk skihopper som hopper for Friska Viljor.
Han debuterte i verdenscupen i Trondheim i OL-sesongen i 2002 ved å bli nummer 44. Han er innehaver av den svenske rekorden på 207,5 meter. Den ble satt i Planica i 2007.
Han er den eldste av to skihoppbrødre. Broren er Jakob Grimholm.
Ottestad Sykleklubb
Ottestad IL Sykkel er en idrettsgruppe under Ottestad Idrettslag som holder til i Stange kommune i Innlandet. Sykkelgruppas leder er Bjørn Ruud, og sportslig leder er Kjetil Haaland. Ottestad IL er tilsluttet Norges Cycleforbund (NCF).
Trening og aktiviteter
Sykkelgruppa har både treninger for terrengsykling og landeveissykling. Landeveisgruppa har treningene sine på tirsdager og torsdager i sommerhalvåret, og det er langtur på landevei på søndagene. Medlemmene har selvsagt forskjellig alder, ambisjoner og målsettinger, og klubben tilbyr som regel to eller tre forskjellige puljer med ulik fart når det er trening slik at treningen er best mulig tilpasset rytternes nivå og ambisjoner.
Arrangementer
Siden 2011 har OIL Sykkel arrangert det spesielle klassikerliknende landeveisrittet Gylne Gutuer, som fra en sped status som sært klubbritt har vokst til internasjonal status (2018).
OIL Sykkel har siden 2016 arrangert NCF Norgescup-helg med Gylne Gutuer og temporittet Mot Klokka, og arrangerer i mai måned hvert år landeveis-turrittet Hamarrittet. I tillegg arrangerer sykkelgruppa et av rittene i rekrutteringskarusellen Mjøsa TerrengsykkelCup.
Klubbmesterskapene
Klubbmesterskapene for Ottestad IL Sykkel foregikk de første årene vært år i midten av august, samtidig som den årlige idrettsdagen for Ottestad Idrettslag. I de senere årene har klubbmesterskapene i landevei og terrengsykling blitt fordelt slik at det passer med majoriteten av syklistenes rittplan. Landeveismesterskapet avvikles i første del av sykkelsesongen, da de fleste trener mot Mjøsa rundt og styrkeprøven, og terrengmesterskapet går på høsten da de fleste trener mot Birkebeinerrittet.
Landevei
! width="50px"|Årstall ! width="140px"|Vinner ! width="140px"|2.-plass ! width="140px"|3.-plass
Terrengsykling
! width="50px"|Årstall ! width="140px"|Vinner ! width="140px"|2.-plass ! width="140px"|3.-plass
1544 Vinterhansenia
1544 Vinterhansenia er en hovedbelteasteroide. Den ble oppdaget 15. oktober 1941 av Liisi Oterma i Åbo. Asteroiden er oppkalt etter den danske astronomen Julie Marie Vinter Hansen.
1545 Thernöe
1545 Thernöe er en hovedbelteasteroide. Den ble oppdaget 15. oktober 1941 av Liisi Oterma i Åbo. Asteroiden er oppkalt etter den danske astronomen Karl August Thernøe.
CFP-franc
CFP-franc (franc CFP med fransk ordstilling) er en valuta som brukes i noen franske områder i Stillehavet. Navnet sto opprinnelig for franc des Colonies françaises du Pacifique (De franske stillehavskoloniers franc), men den kalles nå franc Pacifique (stillehavsfranc). Valutaen utgis av sentralbanken Institut d'émission d'Outre-Mer. ISO 4217-koden er XPF.
Historie
Valutaen ble opprettet i desember 1948, samtidig som CFA-franc. Den brukes i Fransk Polynesia, Wallis- og Futunaøyene samt i Ny-Caledonia.
Den var tidligere bundet til franske franc i en fastlagt vekslingskurs; ved overgangen til euro ble den bundet til den nye valutaen. Kursen var fram til 1948 1 CFP-franc = 2,40 franske franc. Den ble da endret til 1 CFP-franc = 5,50 franske franc, i tråd med devalueringen av franske franc. Neste endring kom i 1960, da nye franske franc ble innført med en kurs på 100 gamle franc = 1 ny; dermed ble verdien 1 CFP-franc = 0,055 franske franc. Dette betyr at CFP-franc aldri har blitt devaluert; det er kun valutaen den er bundet til som ble det. Ved overgangen til euro i Frankrike ble vekslingskursen 6,55957 CFP-franc = 1 €.
En forordning av 15. september 2021, som trådte i kraft 26. februar 2022, definerer navnet CFP-franc som "francen til de franske samfunnene i Stillehavet"..
Seddelserien fra 2014
Den 20. januar 2014 ble en ny seddelserie satt i sirkulasjon. Det ble utstedt nye sedler pålydende 500, 1000, 5000 og 10000 stillehavsfranc. Motivene på sedlene er hentet fra kulturhistorien og naturen i de tre områdene der sedlene benyttes.
Mary Cassatt
Mary Cassatt (født 22. mai 1844 i Pittsburgh i Pennsylvania i USA, død 14. juni 1926 i Le Mesnil-Théribus i departementet Oise i Frankrike) var en betydelig amerikansk grafiker og malerinne innen impresjonismen. Hun malte en rekke portretter av mor og barn. Hun bodde det meste av sitt liv i Frankrike. Hun var venn av Edgar Degas og kunstnerisk sterkt påvirket av ham.
I 1973 ble hun innvotert i National Women's Hall of Fame.
Arkeologiåret 1943
Arkeologiåret 1943 er en oversikt over blant annet utgravninger, fødte og avdøde personer med tilknytning til arkeologi i 1943.
Gustavs
Gustavs (finsk: Kustavi) er en finsk kommune i landskapet Egentliga Finland. Kommunen har cirka 900 innbyggere og et areal på 168,32 km² hvorav 1,95 km² er vann. Gustavs er en finskspråklig kommune som grenser til kommunene Brändö, Nådendal, Tövsala, Nystad og Pargas.
Ekte Eggum
Ekte Eggum er en samleplate med Jan Eggum fra 2001. Albumet inneholder 15 av hans beste viser gjennom karrieren. Albumet lå 10 uker på VG-lista og endte med 2.-plass som beste plassering.
Allmenngjøringsloven
'''Lov av 4. juni 1993 nr. 58 om allmenngjøring av tariffavtaler m.v. (kortnavn allmenngjøringsloven''') er en norsk lov som hjemler og regulerer allmenngjøring av tariffavtaler. Loven ble vedtatt av Stortinget 4. juni 1993 og trådte i kraft 1. januar 1994.
Formålet er uttrykt i lovens første paragraf:
Loven etablerer Tariffnemnda for å behandle krav og fatte vedtak om almengjøring.
Igor Antón
Siden han ble proff i 2005 var hans første store meritt seieren på den 16. etappen av Vuelta a España 2006.
Etter å ha imponert hans sportsdirektører i Euskaltel-Euskadi i 2007, blant annet etter å ha vunnet en etappe i Romandie rundt, ble Antón valgt som lagets mann i sammendraget i 2008-utgaven av Vuelta a España. Året startet bra, og i juni ble Antón nummer to i Euskal Bizikleta, kun slått av italieneren Eros Capecchi. Senere samme måned vant Antón 2. etappe av ProTour-rittet Sveits rundt. Sammenlagt ble han her nummer 3. I Vuelta a España i september var Antón i sitt livs form og viste det med å holde følge med Alberto Contador og Alejandro Valverde i fjellene. Dessverre falt Antón i en utforkjøring på etappen til Alto de El Angliru og fallet knuste hans ambisjoner i Vueltaen. Resultatet etter fallet var et knekt krageben og sesongen fikk en tidlig slutt for Antóns del.
Etter 2018-sesongen, bestemte Antón seg for å legge sykkelskoene på hylla etter fjorten år som profesjonell.
Rodion Gataullin
Rodion Aksanovitsj Gataullin (russisk: Родион Аксанович Гатау́ллин, født 23. november 1965 i Tasjkent i Sovjetunionen (nå i Usbekistan)) er en tidligere stavhopper som representerte Sovjetunionen og senere Russland. Hans personlige bestenotering var 6,02 (innendørs) og 6,00 meter (utendørs), og han ble den andre stavhopperen som brøt seksmetersgrensen etter Serhij Bubka. Han var den første stavhopperen til å greie seks meter innendørs.
Kuusjoki
Kuusjoki er en tidligere kommune i det finske landskapet Egentliga Finland. Den 1. januar 2009 ble den slått sammen med Salo kommune.
461 Saskia
461 Saskia er en hovedbelteasteroide og et medlem av asteroidefamilien Themis. Den ble oppdaga den 22. oktober 1900 av Max Wolf fra Landessternwarte Heidelberg-Königstuhl i Heidelberg. Den er oppkalt etter, Rembrandts første kone.
Glåmdal Sykleklubb
Glåmdal Sykleklubb (etablert 1970 på Kongsvinger) er en norsk sykkelklubb som var landets mestvinnende fra 1980 til 2000.
Chalus (elv)
Chalus er ei elv i fylket Chalus i det nordlige Iran, med utspring i Elbruz-fjellene 50 km rett nord for Teheran. Elva har utløp i Det kaspiske hav ved byen Chalus. Lengden av Chalus-elva er om lag 50-100 km. Her ble byggearbeidet med Siah Bisheh vannkraftverk startet i 2003, og effekten har blitt 1000 MW.
Glåmdal Sykleklubb
Klubben ble etablert etter initiativ av toppsyklistene Leif Ekås og hans sønn Sverre Ekås. I 1978 hadde klubben et av landets beste amatørlag med Sverre Ekås fra Kongsvinger, Thorleif Andresen, Stein Bråthen og Svein Ole Bråthen fra Oslo, Willi Juul Pedersen fra Jevnaker, Bjørn Bilstad fra Skien, Morten Sæther fra Lillehammer, samt lagleder  Jan Erik Gustavsen. Utover 80-tallet omfattet klubben blant annet Dag Otto Lauritzen, Atle Pedersen, Jørn Skaane, Janus Kuum, Johnny Nilsen, Jon Rangfred Hanssen, Kjetil Kristiansen, Jan Erik Fjotland, Fred Arne Enger, Bård Gråsvold, Bjørn Stenersen, Roar Skaane.
I 1990 inngikk klubben et samarbeid med Nittedal SK under navnet Glåmdal-Nittedal Elite. I 1992 var Dag Erik Pedersen sportslig leder sammen med Tom Abrahamsen. Andre ryttere på 90-tallet var Hans Petter Erikstad, Stig Kristiansen, Trond Kristian Karlsen, Martin Vestby, Johnny Sæther, Ole Sigurd Simensen, Steffen Kjærgaard, Trond Bjerkly, Rune Jogert, Kristoffer Myhre, Anders Christiansen. I 1994 tiltrådte den tyske landslagstrener Rainer Gatzke som trener. I 1997 forlot flere ryttere klubben til fordel for utenlandske lag.
I tiden 2001-2004 var klubben lite aktiv. Etter at Granli Sykkel (etablert 1997) ble innlemmet i Glåmdal SK i 2004, ble aktiviteten gjenopptatt under navnet Glåmdal SK. Terje Haave ble leder etter Sverre Ekås. I 2008 hadde Team Glåmdal en god sesong med blant annet åtte etappeseiere i Norgescupen.
1546 Izsák
1546 Izsák er en hovedbelteasteroide. Den ble oppdaget 28. september 1941 av György Kulin og er namnsett til minne for den ungarske astronomen Imre Izsak.
Den sekteriske volden i Nigeria 2009
Den sekteriske volden i Nigeria (2009) var en konflikt mellom den islamistiske militante gruppen Boko Haram og nigerianske sikkerhetsstyrker. Konflikten resulterte i mer enn 700 drepte i fire byer i det nordøstre Nigeria mellom 26. og 29. juli. Kampene startet den 26. juli da Boko Haram angrep politistasjoner som svar på at flere av gruppens ledere ble arrestert. Konflikten varte i fire dager, og var den verste sekteriske volden i Nigeria siden november 2008. Islam online mener at politikk, ikke religion, var årsaken til volden. Men det ble meldt at del personer, som den kristne presten George Orjih, ble myrdet fordi de avslo å konvertere til islam. Nigerias politistyrke svarte med gjengjeldelser og portforbud ble innført i området. Angrepene spredde seg og neste dag ble det funnet lik i politistasjoner, folk flyktet fra sine hjem og noen ble trukket ut av bilene sine og drept ved skyting mens politistasjoner ble brent ned.
Nigerianske tropper omringet så hjemmet til Ustaz Mohammed Yusuf i Maiduguri den 28. juli og hans tilhengere barrikaderte seg på innsiden.
Før sammenstøtene, hadde mange lokale muslimske ledere og minst en militær offisielle advarte den nigerianske myndigheter om Boko Haram. Disse advarslene ble angivelig ignorert.
Bauchi
Den 26. juli ble over femti personer drept og flere titalls skadd i Bauchi da en kamp med skarp ild brøt ut på en politistasjon som ble angrepet av sytti nigerianske medlemmer fra Boko Haram gruppe som var i besittelse granater og skytevåpen. Regjeringen hevder at 39 militante har blitt drept, og bekrefter dødsfallet til en soldat. Angrepet ble utført etter arrestasjon av gjengens ledere. Sikkerhetsstyrkene svarte da med å angripe områder knyttet til gjengen. Over 200 personer ble arrestert.
Skipsled
Skipsled brukes også om mindre vannveier. Disse er mer lokale og tilpasset fritidsbåter. Disse kan være gjennom en skjærgård inn til et tettsted eller en havn. En anbefalt seilingsled er en mindre form skipsled, og viser tryggeste vei forbi for eksempel to øyer, eller et skjær.
Den sekteriske volden i Nigeria 2009
Bauchi
Isa Yuguda, delstatsguvenøren i Bauchi, uttalte: «Vi har kommet de militante i forkjøpet. Situasjonen ville ellers vært verre. Jeg oppfordrer alle folk i Bauchi å være rolige og være trygg på at situasjonen er blitt brakt under kontroll.»
Skipsled
Tidlige sjøveier var vanligvis kystnære ettersom navigatørene måtte benytte seg av kystlandemerker. Etter hvert som kunnskapene om navigasjon og kart økte, ble de sjøfarende mindre avhengige av kystlandemerker, og sjøveiene strakte seg over større hav og oseaner.
Et eksempel på en kystnær sjøvei er skipsleia langs norskekysten; en sjøvei som har gitt landet Norge navn. En annen gammel og viktig sjøvei i Nord-Europa var og er skipsleia gjennom Skagerrak, Kattegat og Øresund/Beltene. Denne leia forbinder landene i Vest-Europa med landene omkring Østersjøen. Denne leia er dels basert på seiling i kystnære farvann, dels på seiling i åpent hav.
Trekantfarten i Atlanterhavet er eksempel på en sjøvei over åpent hav i Nord-Atlanteren og Sør-Atlanteren.
Den sekteriske volden i Nigeria 2009
Bauchi
Det ble innført et nattlig bortforbud etter angrepet og politiet fortsatte med å holde en synlig profil. Forretningene var fortsatt åpne i området.
Maiduguri
100 lik ble rapport funnet utenfor politihovedkvarteret i Maiduguri. Hundrevis av personer flyktet der fra sin hjem for å komme vekk fra volden. Et frislipp av fanger fra et fengsel ble også rapportert, men dette er ikke bekreftet. Flere lik av sivile ligge i gatene i byen, mange ble skutt og drept etter å ha blitt dratt ut av biler. Landets hær og politi er på patrulje og bruker skytevåpene sine.
Den 28. juli skal soldater fra hæren angivelig startet en offensiv mot hovedkvarteret til sektleder Mohammed Yusuf og en nærliggende moské som ble brukt av hans tilhengere i Borno hovedstaden i Maiduguri. Tropper bombardert Mohammed Yusuf hjem i byen etter at Yusufs tilhengere barrikaderte seg inne der. Det er regn av skudd over byen. 30. juli drepte nigerianske sikkerhetsstyrker 100 Boko Haram militante i kampene i Maiduguri. Sikkerhetsstyrker kjempet seg inn i en moské okkupert av militante og åpnet maskingeværild på innsiden. Andre steder kom militær- og politistyrker i kamp mot militante hus til hus. Over 100 militante ble drept. Det ble først meldt at blant dem var Boko Haram nestleder Bukar Shekau, men det har siden blitt bevist at opplysningen var falsk ettersom en video har dukket opp med Shekau siden. Nigerianske politimenn ble også drept. Maidguri ble erklært å være sikkert, og nigerianske styrker begynte å sette opp stillinger med granatkastere for å bombardere fiendens gjenværende forlengninger. Den 30. juli ble Ustaz Mohammed Yusuf, leder av Boko Haram, fanget av nigerianske sikkerhetsstyrker og ble skutt og drept mens han var i politiets varetekt, muligens da de forsøkte å flykte. Den 2. august, ble det en annen gruppe av kvinner og barn som var bortført av sekten til Boko Haram, funnet låst i et hus i Maiduguri. Militæret uttaler at 700 personer ble drept i Maiduguri under sammenstøtene. Røde Kors sa seinere at 780 lik hadde blitt hentet gatene i byen og begravd i massegraver.
Potiskum
Det fant sted en kamp med skarp ild som varte i flere timer i Potiskum hvor en politistasjon ble påtent og brent til grunnen av militante som brukte motorsykler som brannbomber, og drepte en politimann og en brannsikkerhetsoffiser. Politiet kom i kamp med de militante og flere ble såret. Politiet arresterte også tjuetre av opprørerne som svar på angrepet. Ifølge nigerianske kilder ble  43 av Boko Harams kjempere drept i  en skuddveksling nær byen den 30. juli.
Wudil
Tre personer ble drept i et angrep i Wudil som førte til at trettitre ble arrestert. En høyere polititjenestemann i Wudil ble skadet.
Svorka kraftverk
Svorka Kraftverk er et vannkraftverk i Surnadal kommune i Møre og Romsdal.
Kraftverket utnytter et fall på 260 meter fra inntaksmagasin i Langvann til elven Bøvra. Elven Svorka reguleres av kraftverket. Langvann reguleres mellom 274 og 276 moh.
Det overføres vann fra Bævervatn, som reguleres mellom 343 og 333 moh. I tillegg reguleres Solåsvatnet og Geitøyvatnet mellom 336 og 331 moh og Andersvatnet mellom 294 og 305 moh.
Kraftverket startet produksjonen i 1963. Det er installert en francisturbin.
Statkraft og Svorka Produksjon eier 50% hver.
Arne Sunde
Arne Toralf Sunde (født 6. desember 1883, død 30. juli 1972 i Oslo) var en norsk offiser, jurist og politiker (V). Han var justisminister 1930–1931 og 1933–1935, medlem av eksilregjeringen i London 1940–1945 og Norges FN-ambassadør 1949–1952.
Bakgrunn og tidlig politisk karriere
Sunde vokste opp i Kristiania, tok examen artium ved Oslo Katedralskole, gikk Krigsskolen til 1905, og i 1911 tok han juridisk embetseksamen.
Sunde etablerte seg som advokat i 1921 og ble høyesterettsadvokat året etter; han var en av de to advokater som førte Norges sak i forbindelse med «Grønlandssaken» for den internasjonale domstolen i Haag 1931–1933.
Sunde var justisminister i Mowinckels andre og tredje regjering (1930-1931 og 1933-35). Han var også ordfører i Aker kommune i to kortere perioder i 1930 og 1931. Sunde var også en periode høyesterettsdommer (1935-1936).
Andre verdenskrig
Ved den tyske invasjonen av Norge var Sunde major i reserven, og han organiserte en gruppe soldater som tok til fange tyske fallskjermsoldater på Dombås. På oppdrag fra regjeringen reiste Sunde til London, der han bidro til etableringen av Nortraship. Sunde ble 7. juni 1940 medlem av Johan Nygaardsvolds regjering, først som konsultativ statsråd deretter med ansvar for Forsyningsdepartementet, så Skipsfartsdepartementet.
Etterkrigstiden
Etter krigen gikk Sunde ut fra regjeringen og ble styreformann i Nortraship, hvor han spilte en viktig rolle i avviklingen av organisasjonen. I perioden 1949–1952 var han Norges FN-ambassadør, og var ved innledningen av Koreakrigen president i Sikkerhetsrådet.
Idrettskarriere
Sunde deltok under sommer-OL for Norge i 1912 i Stockholm med sjetteplass i skyting, lagkonkurranse i armégevær som beste resultat.
Varanus marathonensis
Varanus marathonensis er en utdødd varan som levde i Europa.
Den er kjent i lokaliteter fra pliocen i Tyskland, Hellas, Ungarn og Tyrkia. I 1891 ble det gjort et tvilsomt funn i en italiensk hule, som hevdes å være fra yngre pleistocen. De fleste paleontologer avviser det italienske funnet, og mener at V. marathonensis dødde ut da klimaet ble kaldere og tørrere i overgangen til yngre pliocen. Samtidig forsvant andre varmekjære familier av skjellkrypdyr fra Europa, som falske korallslanger (Michauxophis occitanus) og giftsnoker (Naja).
Arten er nærmest beslektet med den nålevende ørkenvaranen og V. darveskii fra pliocen i Tadsjikistan. De tre artene utgjør til sammen underslekten Psammosaurus.
Jakob Grimholm
Jakob Grimholm (født 15. august 1986) er en svensk skihopper som representerer IF Friska Viljor. Hans beste plassering i et verdenscuprenn er en 44.-plass fra Willingen i 2005. Rennet ble vunnet av Andreas Kofler foran Thomas Morgenstern og Andreas Küttel.
Han er den yngste av to skihoppbrødre. Broren heter Isak Grimholm.
Karl Lagerfeld
Karl Otto Lagerfeld (født 10. september 1933 i Hamburg, død 19. februar 2019 i Neuilly-sur-Seine) var en tysk motedesigner.
Biografi
Karl Otto Lagerfeld var sønn av Otto Lagerfeld og Elisabeth Lagerfeld, født Bahlmann. Han hadde en eldre søster, Martha Christiane «Christel» (1931–2015), og en halvsøster, Thea, fra farens første ekteskap. Ifølge en katolsk fødselsattest ble han født den 10. september 1933.
Tidlig karriere (1962–1982)
Lagerfeld emigrerte til Paris i 1953 sammen med sin mor. I 1958, etter tre år hos Balmain, flyttet han til Jean Patou hvor han i fem år designet to haute couture-kolleksjoner i året. I starten designet han bare et par plagg per sesong, men etter hvert kom han til å designe hele kolleksjoner. Han begynte sitt lange samarbeid med Fendi i 1972 hvor han designet pels, klær og tilbehør.
Internasjonal anerkjennelse (1982–2019)
Mest kjent er han for sine samarbeid med Chloé, Fendi og Chanel. Han designet også en kolleksjon for billigkjeden H&M. I 1982 begynte han å designe haute couture for motehuset Chanel. I 1984 etablerte han sin egen designforretning som inkluderte både parfyme og klær. Han fortsatte å designe for Chanel, og i 1992 gikk han tilbake til å designe for Chloé. Dette samarbeidet endte i 1997 da Stella McCartney tok over. Lagerfeld var også fotograf, og tok ofte sine egne pressebilder. Hans personlige stil var kjennetegnet av en lang pudderhvit hestehale, en høy hvit skjortekrave og solbriller.
Skytespill
Skytespill er en undersjanger innen videospillsjangeren actionspill.
President (album)
President er et musikkalbum med Jan Eggum fra 2002. Albumet lå fire uker på VG-lista og endte med 3.-plass som beste plassering.
Skytespill
Flertallet av skytespill går ut på å skyte alle motstandere uten selv å bli skutt. Mange skytespill utfordrer spillerens reaksjonsevne og oversikt.
Det finnes flere undersjangere innen skytespill, blant andre:
462 Eriphyla
462 Eriphyla er en hovedbelteasteroide og et medlem av asteroidefamilien Koronis. Den ble oppdaga den 22. oktober 1900 av Max Wolf fra Landessternwarte Heidelberg-Königstuhl i Heidelberg. Den er oppkalt etter fra gresk mytologi.
Johan Eriksson
Johan Eriksson (født 20. januar 1985 i Falun) er en svensk tidligere skihopper som representerte Holmens IF. Han hadde sin hittil beste sesong i 2003/2004, hvor han avsluttet sesongen med flere plasseringer blant de 20 beste, med en 17.-plass fra Liberec i 2004 som det beste. Før 2004/2005-sesongen byttet Sverige trener, og dessverre for Erikson hadde Wolfgang Hartmanns inntreden som trener negativ innvirkning.
Erikson har en karakteristisk stil med å stå veldig oppreist, miste mye av farten og ikke fly spesielt langt. Likevel oppnådde han 201 meter i skiflygning i Planica i 2007.
Eriksson vant i alt seks svenske mesterskap i løpet av karrieren. Han la opp i 2009.
Eduard Hämäläinen
Eduard Hämäläinen (født 21. januar 1969 i Karaganda) er en tidligere tikjemper fra Finland. Han konkurrerte egentlig for Sovjetunionen og senere for Hviterussland etter den sovjetiske oppløsningen, men han skiftet nasjonalitet. Fordi hans besteforeldre ble deportert fra Finland til Turkistan (i 1917). I løpet av sin karriere tok han tre VM-medaljer.
Biomechanical
Biomechanical er et progressivt metal-band fra London. Bandet ble stiftet sommeren 2001 og har gitt ut tre studioalbum. Debutalbumet, Eight Moons ble utgitt i 2002. Album nummer to, The Empire of the Worlds, ble utgitt i 2005 og bandets tredje album, Cannibalised, kom i 2008. I 2006 turnerte bandet sammen med Exodus og spilte på John Dee i Oslo 19. november.
Krangelen
I juli 2007 startet en krangel mellom frontmannen John K. og de resterende medlemmene av bandet. John K. valgte å kansellere en turné for å fokusere på albumet i frykt for å bli for anstrengt. Da resten av bandet ønsket å spille konsertene, gjorde John K. det klart at det var «hans» band og at det var han som bestemte hva som skulle gjøres og skrive sanger i bandet - resten var der bare for å spille instrumentene og komme med innslag. Krangelen resulterte med at de øvrige medlemmene forlot Biomechanical og John K. var det eneste gjenværende medlemmet. Jonno Lodge kom raskt inn i bandet som en erstatter på trommene.
7. etappe i Tour de France 2006
Info
Dette er årets første enkeltstart hvor rytterne starter hver for seg på samme måte som i langrennsporten. Hontsjar vant overraskende etappen, mens Hushovd tok en rolig etappe etter en hard uke og endte på 140.-plass. Bobby Julich måtte bryte etter en tidlig velt der han brakk håndleddet
Mellomtider
1. mellomtid i Gévezé (16,5 km)
2. mellomtid i L'Hermitage (36,5 km)
3. mellomtid i Rennes (46,3 km)
Mayu
Onodera Kouji, aka Mayu, (født 3. mars 1975 i Saitama) var gitarist i den japanske gruppa LAREINE fra 1994 til 2006. Han startet karrieren som roadie for MALICE MIZER, og var også medlem av bandet New Sodmy fra 2001 til 2002.
Mayu har vært savnet siden sommeren 2006 (noe som også førte til oppløsningen av hans daværende band, LAREINE).
Lemo kommune
Lemo (finsk: Lemu) er en tidligere kommune i det finlandske landskapet Egentliga Finland. Den ble sammen med Villnäs sammenslått med Masku kommune 1. januar 2009.
1547 Nele
1547 Nele er en hovedbelteasteroide og går i bane innenfor asteroidefamilien Nele. Den ble oppdaget 12. februar 1929 av Paul Bourgeois ved Observatoire Royal de Belgique i Uccle.
Letala by
Letala (finsk: Laitila) er en finsk by og kommune i landskapet Egentliga Finland. Kommunen har cirka 8 500 innbyggere og et areal på 545,36 km² hvorav 13,65 km² er vann. Letala er en finskspråklig kommune som grenser til kommunene Pyhäranta, Nystad, Vemo, Virmo, Eura og Raumo.
Bordell
Bordell eller horehus er et lokale hvor organisert prostitusjonsvirksomhet bedrives med mer enn én prostituert. Bordeller har vært forbudt i Norge siden 1887, men er tillatt i flere andre land, for eksempel Tyskland og Nederland. En kvinne som drev en bordell kaltes bordellmamma.
Fylkesvei 3286
Fylkesvei 3286 går mellom Jønnevall og Hoppestad i Skien kommune. Veien er 2,6 km lang.
Gaffelstjerter
Gaffelstjerter (Dicranurini) er en gruppe av sommerfugler som tilhører familien tannspinnere (Notodontidae). De plasseres enten i underfamiliene Notodontinae eller Stauropinae. Bortsett fra slekten Gluphisia, hvis plassering i denne gruppen er litt usikker, er de hvite sommerfugler med grå eller svarte tegninger. Larvene er karakteristiske med et gaffelformet utskudd på bakerste kroppsledd. Gluphisia-artene er grå, og larvene mangler kroppsutvekster.
Amerikaner (USA)
Amerikaner er den generelle betegnelsen av en person fra Amerikas forente stater. Definisjonen er statsborgerlig, og enhver person med amerikansk statsborgerskap anses derfor som en amerikaner.
USA er et multietnisk samfunn, hjem til mennesker fra forskjellige etniske og nasjonale bakgrunner. Dermed definerer mange amerikanere ikke deres nasjonalitet som en etnisitet, men de identifiserer seg både ved sin nasjonalitet og deres parentale bakgrunn. Ved siden av den indianske urbefokningen i USA har nær sagt alle amerikanere eller deres forfedre immigranter gjennom de siste fem århundrer. Selv om borgere av USA utgjør flertallet av amerikanere, er det også beboere uten statsborgerskap, personer med to statsborgerskap, og utvandrete som også hevder å ha en amerikansk identitet.